Nacionalna biblioteka Mjanmara
Nacionalna biblioteka Mjanmara (burmanski: အမျိုးသားစာကြည့်တိုက်) koja se nalazi u Yangonu, jest nacionalna biblioteka Mjanmara. Osnovana 1952, zajedno sa Centralnom bibliotekom univerziteta, jedna je od samo dvije istraživačke biblioteke u Yangonu. Biblioteka sadrži više od 220.000 knjiga, podijeljenih u 10 odjeljaka. Njegona zbirka je nekada imala oko 618.000 knjiga i periodičnih publikacija, kao i 15.800 rijetkih i vrijednih rukopisa. Međutim, 2006, vojna vlada je najavila plan da se veliki dio svoje zbirke premjesti u novu Nacionalnu biblioteku u Nay Pyi Tawu i da proda na aukciji svoju zgradu od 8 spratova i parcelu od 4,0 ha u Tamwe. U oktobru 2008. Narodna biblioteka je preseljena na sadašnju lokaciju. Trenutna zbirka drevnih burmanskih tekstova biblioteke uključuje 16.066 rukopisa od palminog lista, 1972 parabaika (presavijenih ploča za pisanje od papira, tkanine ili metala) i 345 rukom pisanih skripti poznatih pisaca. Bibliotečki odjel za očuvanje i konzervaciju, osnovan 1993, redovno održava rijetke burmanske rukopise. Biblioteka planira ponuditi online katalog. Nacionalna biblioteka je članica Međunarodne federacije bibliotečkih udruženja i institucija i Grupe nacionalnih biblioteka - Jugoistočna Azija.